LT
L 17/84
Europos Sąjungos oficialusis leidinys
2023 1 19
KOMISIJOS ĮGYVENDINIMO REGLAMENTAS (ES) 2023/131 2023 m. sausio 18 d. kuriuo iš dalies keičiamas Įgyvendinimo reglamentas (ES) 2019/1259, kuriuo importuojamoms Kinijos Liaudies Respublikos ir Tailando kilmės lietinėms kaliojo ketaus ir rutulinio grafitinio ketaus vamzdžių arba vamzdelių jungiamosioms detalėms su sriegiais nustatomas galutinis antidempingo muitas, ir nustatomas reikalavimas vykdyti importuojamų Kinijos Liaudies Respublikos kilmės vamzdžių arba vamzdelių jungiamųjų detalių priežiūrą
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (2), ypač į jo 56 straipsnio 5 dalį,
kadangi:
(1)
Komisijos įgyvendinimo reglamentu (ES) 2019/1259 (3) Europos Komisija nustatė galutinius antidempingo muitus importuojamoms Kinijos Liaudies Respublikos (toliau – KLR) ir Tailando kilmės lietinėms kaliojo ketaus ir rutulinio grafitinio ketaus vamzdžių arba vamzdelių jungiamosioms detalėms su sriegiais, išskyrus kompresinių jungiamųjų detalių dalis, kurioms naudojami ISO DIN 13 metriniai sriegiai, ir kaliojo ketaus jungiamąsias dėžes su apvaliais sriegiais be dangtelio (toliau – nagrinėjamasis produktas).
(2)
Pagrindinės nagrinėjamojo produkto žaliavos yra metalo laužas, koksas / elektra / dujos, smėlis (liejimui) ir cinkas (galvanizavimui).
Pirmas gamybos etapas yra metalo laužo lydymas.
Po to – formavimo procesas ir liejimas įvairių formų, kurios vėliau padalijamos į atskiras dalis.
Produktams turi būti taikomas ilgas atkaitinimo procesas, kad jie taptų pakankamai kalūs ir juos būtų galima naudoti tokioms paskirtims, kur, pvz., reikia atsparumo smūgiams ir vibracijai bei staigiems temperatūros pokyčiams.
Tada jungiamosios detalės galvanizuojamos.
Po to atliekami galutiniai gamybos etapai, įskaitant sriegių sriegimą ir kitas mechaninio apdirbimo operacijas.
(3)
Pagal Įgyvendinimo reglamentą (ES) 2019/1259 Kinijos eksportuojančiam gamintojui „Jinan Meide Casting Co., Ltd“ (toliau – „Jinan Meide“) (papildomas TARIC (4) kodas B336) taikomos Komisijos įgyvendinimo reglamentu (ES) 2019/1259 nustatytos antidempingo priemonės.
(4)
2021 ir 2022 m.
Sąjungos panašaus produkto pramonė pateikė Komisijai informacijos apie tai, kad KLR įsteigta bendrovė „Meide Group Co., Ltd.“ (toliau – „Meide Group“) įsigijo Lenkijoje įsikūrusį panašaus produkto gamintoją „Odlewnia Zawiercie S.A.“
(1) OL L 176, 2016 6 30, p. 21.
(2) OL L 269, 2013 10 10, p. 1.
(3) 2019 m. liepos 24 d.
Komisijos įgyvendinimo reglamentas (ES) 2019/1259, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamoms Kinijos Liaudies Respublikos ir Tailando kilmės lietinėms kaliojo ketaus ir rutulinio grafitinio ketaus vamzdžių arba vamzdelių jungiamosioms detalėms su sriegiais nustatomas galutinis antidempingo muitas (OL L 197, 2019 7 25, p. 2).
(4) Europos Sąjungos integruotasis muitų tarifas.